Marciel skryf oor 2016: Ek't gegroei | SARIE
Marciel skryf oor 2016: Ek’t gegroei	deur Carmen Botma
By ‘n glansgeleentheid as ‘n Mej. Suid-Afrika finalis.
Kyk, alles in die lewe kom teen ’n prys. Mej. Suid-Afrika was my sprokiesverhaal, maar dit het ’n jaar se opoffering en uithouvermoë vereis. Geleenthede het nie daarna net in my skoot geval nie. As ek dit môre kon oordoen, sou ek. Maar ek moes hard werk en kanse waag, wat op sy dag ook teleurstellings en terugslae opgelewer het.
Ek het sóveel interessante mense op my pad ontmoet wat sugar én spice tot my kennis-netwerk gevoeg het. Ek het langs ’n stripper (‘to call a spade a spade’) in die vliegtuig gesit op pad Londen toe. Met haar stoute stories het sy my letterlik in stille skok en verbasing in my sitplek agtergelaat. Dit was vlugtig, maar powerful. Jy leer om nie té geheg aan enigiets of iemand te raak nie, want jy kan hulle dalk nooit weer sien nie.
So, met die laaste stretch van 2016 wil ek sê: “Geniet jou vakansie en vergeet van selluliet en die 5 kg wat jy nou wou verloor voor jy met jou swembroek op die strand kan verskyn. Jy is sóveel slimmer en sexier as wat ’n nommer op die skaal ooit kan bepaal.”
Kyk hier na nog foto’s van Marciel se 2016 en haar mentors
Saam met Tanya van Graan in Kaapstad. Sy is ’n wonderlike rolmodel en mentor vir my.Saam met Ivan Botha en Donnalee Robert by Rhebokskloof toe ek met hulle ’n onderhoud gevoer het oor Vir Altyd.Ek is bevoorreg om Anna-Mart van der Merwe as ’n mentor te kan hê. Ek leer so baie van nederigheid en medemenslikheid by haar.Saam met ons beeldskone Mej. Suid-Afrika 2016: Ntandoyenkosi Kunene. Handrè, die man wat my hierdie jaar in elke besluit ondersteun het, ongeag die uitkoms daarvan.